छत्तीसगढ़ के राजनांदगांव क्षेत्र के पूर्व सांसद और कांग्रेस के वरिष्ठ नेता देवव्रत सिंह ने कांग्रेस से इस्तीफा दे दिया है। खैरागढ़ राजघराने के मुखिया सिंह ने आज खैरागढ़ स्थित अपने कमल विलास पैलेस में पत्रकारों को बताया कि उन्होंने कांग्रेस से इस्तीफा दे दिया है। अपना इस्तीफा उन्होंने कांग्रेस हाईकमान को भेज दिया है। देवव्रत सिंह ने बताया कि उनके पूरे परिवार ने आजादी के बाद से कांग्रेस पार्टी की सेवा की है, लेकिन पिछले कुछ वर्षों से पार्टी में उनकी उपेक्षा की जा रही है, जिससे वह दुखी हैं। सिंह ने बताया कि उन्होंने पहले ही राष्ट्रीय नेतृत्व से शिकायत की है कि प्रदेश अध्यक्ष की कार्यशैली से राज्य में कांग्रेस कमजोर हो रही है।